**Izziņa par atzinumos sniegtajiem iebildumiem par** **informatīvo ziņojumu**

**par Ministru kabineta 2018. gada 6. februāra sēdē (prot. Nr. 7, 40.§, 3., 7. un 12. punkts)**

**dotā uzdevuma izpildei nepieciešamo rīcību**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | 2019. gada 7.maijs, 2019.gada 5.jūlijs | |
|  |  | |
| Saskaņošanas dalībnieki | Finanšu ministrija | |
| Saskaņošanas dalībnieki izskatīja šādu ministriju (citu institūciju) iebildumus | | Finanšu ministrija |
|  | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | | - |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | | 3 | 4 | | 5 |
| **Finanšu ministrijas 2019.gada 21.maija atzinumā minētie iebildumi** | | | | | | |
|  | 2. Atļaut Tieslietu ministrijai uzņemties papildu valsts budžeta ilgtermiņa saistības Tieslietu ministrijas budžeta apakšprogrammā 04.02.00 "Ieslodzījuma vietu būvniecība" ilgtermiņa saistību pasākumam "Jauna cietuma būvniecība Liepājā" laikposmā no 2020.- 2023. gadam 130 754 785 *euro* apmērā, lai nodrošinātu jaunā Liepājas cietuma būvniecību, kopā 135 844 955 *euro* apmērā, tai skaitā 2020.gadā 2 548 245 *euro* apmērā, 2021.gadā 60 000 766 *euro* apmērā, 2022.gadā 63 441 964 *euro* apmērā un 2023.gadā 9 853 980 *euro* apmērā.  3. Lai nodrošinātu ilgtermiņa saistību pasākumam "Jauna cietuma būvniecība Liepājā" nepieciešamo finansējumu 135 844 955 euro apmērā, Tieslietu ministrijai normatīvajos aktos noteiktajā kārtībā sagatavot un iesniegt Finanšu ministrijā priekšlikumus valsts budžeta ilgtermiņa saistību precizēšanai, samazinot izdevumus 2020.gadā 2 541 925 *euro* apmērā un palielinot izdevumus 2021.gadā 60 000 766 *euro* apmērā, 2022.gadā 63 441 964 *euro* apmērā un 2023.gadā 9 853 980 *euro* apmērā.  4. Atļaut jauna Liepājas cietuma būvniecības nodrošināšanai izmantot no valsts akciju sabiedrības "Tiesu namu aģentūra" pamatkapitālā ieguldītajiem līdzekļiem ieslodzījuma vietu infrastruktūras attīstībai:  4.1. 2019. gadā būvdarbu organizēšanai ne vairāk kā 140 000 euro;  4.2. 2020.gadā būvdarbu organizēšanai ne vairāk kā 260 000 euro un būvniecības nodrošināšanai 10 793 343 euro.  5.  Jautājumu par papildus nepieciešamā finansējuma piešķiršanu ieslodzīto pārvietošanai un jaunā Liepājas cietuma uzturēšanai izskatīt Ministru kabinetā, likumprojekta "Par vidēja termiņa budžeta ietvaru 2023.–2025.gadam" un likumprojekta "Par valsts budžetu 2023.gadam" sagatavošanas procesā.  6. Tieslietu ministram nepieciešamības gadījumā informēt Ministru kabinetu par jaunā Liepājas cietuma būvniecības nodrošināšanas progresu.  7. Tieslietu ministrijai līdz 2019.gada 1.augustam iesniegt izskatīšanai Ministru kabinetā grozījumus Ministru kabineta 2013.gada 12.februāra rīkojumā Nr.50 “Par Ieslodzījuma vietu infrastruktūras attīstības koncepciju”.  8. Izbeigt Ministru kabineta 2017.gada 16.maija sēdes protokola Nr.25 33.§ 3. un 4. punktā minēto uzdevumu izpildes kontroli. | | Atzīmējam, ka protokollēmuma projekta 2. un 3.punktā noteikts atļaut TM uzņemties papildu valsts budžeta ilgtermiņa saistības, lai nodrošinātu jaunā Liepājas cietuma būvniecību, kas radīs negatīvu ietekmi uz valsts (vispārējās valdības) budžetu 2021.gadā 60 000 766 *euro* apmērā, 2022.gadā 63 441 964 *euro* apmērā un 2023.gadā 9 853 980 *euro* apmērā.  Turklāt informējam, ka atbilstoši Eiropas kontu sistēmas metodoloģijai valsts akciju sabiedrība “Tiesu namu aģentūra” (turpmāk – TNA) ir piederīga pie vispārējās valdības institucionālā sektora, kas savukārt nozīmē, ka šī institucionālā vienība ar savu saimniecisko darbību (t.sk. veiktajiem kapitālieguldījumiem,  peļņu/zaudējumiem u.c. rādītājiem) ietekmē vispārējās valdības budžeta bilanci (neto aizdevumus/neto aizņēmumus). Protokollēmuma projekta 4.punkts paredz  atļaut TNA izmantot pamatkapitālā ieguldītos līdzekļus ieslodzījuma vietu infrastruktūras attīstībai 2019.gadā 140 000 *euro* un 2020.gadā 11 053 343 *euro* apmērā. Ņemot vērā, ka TNA ir piederīga pie vispārējās valdības sektora, par minētajām summām attiecīgajos gados radīsies negatīva ietekme uz vispārējās valdības budžetu.  Informējam, ka MK, sagatavojot likumprojektu “Par valsts budžetu 2019. gadam”, ir pilnībā izlietojis atbilstoši nacionālā un Eiropas Savienības līmeņa fiskālo nosacījumu prasībām noteiktos pieejamos līdzekļus jeb “fiskālo telpu” valdības prioritāšu finansēšanai 2019.gadā. Savukārt, atbilstoši MK apstiprinātajai Latvijas Stabilitātes programmai 2019.-2022.gadam pašreizējās fiskālās prognozes norāda, ka 2020. un 2021.gadā fiskālā telpa ir negatīva, savukārt, 2022.gadā tā ir pieejama. Tādējādi protokollēmuma projekta 4.punkts nav atbalstāms bez negatīvās ietekmes neitralizējošiem pasākumiem, lai nodrošinātu Fiskālās disciplīna likuma prasību ievērošanu.  Ņemot vērā iepriekš minēto, uzskatām, ka TM jautājumu par papildu vispārējās valdības budžeta izdevumiem 2020.gadā (TNA piešķirto līdzekļu ietvaros) un papildu nepieciešamo finansējumu 2021.-2023.gadā jāskata MK likumprojekta “Par valsts budžetu 2020.gadam” un likumprojekta “Par vidēja termiņa budžeta ietvaru 2020., 2021.un 2022.gadam” sagatavošanas procesā kopā ar visu ministriju un centrālo valsts iestāžu priekšlikumiem prioritārajiem pasākumiem, ņemot vērā valsts budžeta finansiālās iespējas. Līdz ar to šobrīd nav atbalstāms arī protokollēmuma projekta 2. un 3.punkts.  Ja budžeta sagatavošanas procesā MK tiks atbalstīta papildu nepieciešamā finansējuma piešķiršana, tad TM varēs sagatavot protokollēmuma projekta 7.punktā minētos grozījumus Ministru kabineta 2013.gada 12.februāra rīkojumā Nr.50 “Par ieslodzījuma vietu infrastruktūras attīstības koncepciju” (turpmāk – MK rīkojums Nr.50) par ilgtermiņu saistību uzņemšanos.  Vienlaikus atzīmējam, ka protokollēmuma projekta 5.punkts par cietuma uzturēšanai plānoto finansējumu ir virzāms kopā ar grozījumiem MK rīkojumā Nr.50. | **Ņemts vērā**  2019. gada 6. jūnijā notika TM un FM pārstāvju vizīte Eiropas Padomes Attīstības bankā (turpmāk – CEB) Parīzē, lai pārrunātu jautājumu par iespējamu CEB finansējuma piesaisti jaunā Liepājas cietuma būvniecībai. Tikšanās laikā tika panākta konceptuāla vienošanās par to, ka CEB ir gatava iesaistīties minētā jautājuma finansēšanā. 2019. gada 14. jūnijā tika saņemta CEB vēstule par šādu nodomu. Tā kā Latvija var brīvi variēt ar aizņēmuma apjomu (parasti 50% no kopsummas, CEB piedāvā 70 – 110 miljonus eiro) un periodu, kurā nepieciešams CEB finansējums, tad ir iespējams paredzēt, ka CEB finansējuma lielākā daļa tiek ieplānota tajos gados, kad Latvijas valsts budžetā ir paredzams fiskālās telpas deficīts. Respektīvi, jaunā cietuma būvniecības finansēšanu 2021. gadā var pilnībā paredzēt no CEB līdzekļiem. Tādejādi, papildus valsts budžeta līdzekļi būs jāplāno no 2022. gada. | | Skat precizējumus MK protokollēmumā. |
|  |  | | Turklāt vēršam uzmanību, ka atbilstoši MK rīkojumam Nr.50 sākotnēji jaunā Liepājas cietuma būvniecībai tika paredzēts finansējums 74 597 796 *euro* apmērā. MK 2018. gada 6. februāra sēdē (prot. Nr.7, 40.§ 6.punkts) tika uzdots uzdevums TM un TNA pārskatīt jaunā Liepājas cietuma būvprojektu ar mērķi samazināt jaunā cietuma izmaksas (informatīvajā ziņojumā papildu valsts budžeta finansējums tika norādīts 126 495 977 *euro* apmērā)*,* bet šobrīd informatīvajā ziņojumā ir norādīts, ka papildu valsts budžeta finansējums nepieciešams 130 754 785 *euro* apmērā. Līdz ar to uzskatām, ka informatīvais ziņojums ir precizējams, sniedzot attiecīgu skaidrojumu. | **Ņemts vērā** | | Informatīvā ziņojuma 4. lp. papildināts ar tekstu šādā redakcijā:  "Lielāku ietaupījumu nav iespējams panākt, jo tad būtiski ciestu jaunā cietuma drošības līmenis un uzraudzības tehniskie risinājumi, kas ir nepieļaujami tik lielam cietumam, kura vadība jau tā pieprasa nopietnus drošības un uzraudzības risinājumus. Papildus jāņem vērā, ka 2019. gadā nav iespējams uzbūvēt jaunu cietumu 2013. gadā ar rīkojumu Nr. 50 noteiktu izmaksu ietvarā būvniecības izmaksu pieauguma dēļ. Turklāt, kā tas tieši minēts Ieslodzījuma vietu infrastruktūras attīstības koncepcijā (tika apstiprināta ar rīkojumu Nr. 50), jaunā cietuma aprēķini bija balstīti uz 2010.gada nogalē pabeigtos projektos izstrādāta finanšu ekonomiskā pamatojuma. Tieslietu ministrijas savos informatīvajos ziņojumos valdībai aizvien ir minējusi, ka jaunā Liepājas cietuma būvniecības uzsākšanas atlikšana tikai sadārdzina projekta izmaksas būvniecības nozares cenu pieauguma dēļ. To pierāda arī abu jaunā Liepājas cietuma būvnieka iepirkuma konkursa rezultāti. Līdz ar to, vēl vairāk samazināt jaunā Liepājas cietuma izmaksas nav iespējams, jo nevar mazināt drošības līmeni slēgtajā cietumā, turklāt kavēšanās ar būvniecības uzsākšanu valstij izmaksās aizvien vairāk". |
|  |  | | Papildus aicinām vērtēt arī citus jaunā Liepājas cietuma būvniecības finansēšanas mehānismus, piesaistot aizņēmumu un tehnisko palīdzību no starptautiskām finanšu institūcijām, piemēram, Eiropas Padomes Attīstības bankas. | **Ņemts vērā**  2019. gada 6. jūnijā notika TM un FM pārstāvju vizīte Eiropas Padomes Attīstības bankā (turpmāk – CEB) Parīzē, lai pārrunātu jautājumu par iespējamu CEB finansējuma piesaisti jaunā Liepājas cietuma būvniecībai. Tikšanās laikā tika panākta konceptuāla vienošanās par to, ka CEB ir gatava iesaistīties minētā jautājuma finansēšanā. 2019. gada 14. jūnijā tika saņemta CEB vēstule par šādu nodomu. Atbilstoši vēstulē minētajam Latvija var brīvi variēt ar aizņēmuma apjomu (parasti 50% no kopsummas, CEB piedāvā 70 – 110 miljonus eiro) un laika periodu, kurā nepieciešams CEB finansējums. | | Informatīvais ziņojums papildināts ar 5.6. sadaļu *"Citi iespējamie jaunā Liepājas cietuma būvniecības finansēšanas mehānismi*" arinformāciju par CEB kā iespējamu finansējuma avotu, atbilstoši vizītei CEB un no CEB 2019. gada 14. jūnijā saņemtajā vēstulē minētajam. |
| **Finanšu ministrijas 2019.gada 10.jūlija atzinumā izteiktie iebildumi** | | | | | | |
|  |  | | Atkārtoti informējam, ka atbilstoši ES statistikas biroja *Eurostat* 2018.gada 29.maija viedoklim, kas publicēts tā mājaslapā, valsts akciju sabiedrība  “Tiesu namu aģentūra” (turpmāk – TNA) ir piederīga pie vispārējās valdības institucionālā sektora, kas savukārt nozīmē, ka šī institucionālā vienība ar savu saimniecisko darbību (t.sk. veiktajiem kapitālieguldījumiem,  peļņu/zaudējumiem u.c. rādītājiem) ietekmē vispārējās valdības budžeta bilanci (neto aizdevumus/neto aizņēmumus). Papildus EKS izpratnē vispārējā valdības sektorā klasificētas kapitālsabiedrības veiktie kapitālieguldījumi ir uzskaitāmi kā vispārējās valdības izdevumi tajos gados, kad kapitālie ieguldījumi tiek faktiski veikti. Turklāt vispārējā valdībā klasificēto komercsabiedrību aizņēmumi palielina vispārējās valdības parādu.  Ņemot vērā minēto, neatkarīgi no izvēlētā finansēšanas modeļa (vai tie ir papildu piešķirti valsts budžeta līdzekļi vai aizņēmums) informatīvajā ziņojumā paredzētie izdevumi jauna cietuma būvniecībai Liepājā, tā būvdarbu organizēšanai, projektēšanai u.c. ar to saistītie izdevumi radīs negatīvu ietekmi uz vispārējās valdības budžeta bilanci provizoriski par 140 000 *euro* 2019.gadā, 8 511 418 *euro* 2020.gadā (ņemot vērā Tieslietu ministrijas budžeta apakšprogrammā 04.02.00 "Ieslodzījuma vietu būvniecība" paredzēto finansējumu 5 090 170 *euro* apmērā), 60 000 766 *euro* 2021.gadā, 63 441 964 *euro* 2022.gadā un 9 853 980 *euro* 2023.gadā. Vienlaikus, vēršam uzmanību ka, aizdevuma piesaistīšanas gadījumā, vispārējās valdības parāds pieaugs par saņemtā aizņēmuma apmēru atbilstoši finansēšanas grafikam un par saņemtā aizdevuma izmantošanu aprēķinātie procentu izdevumi tiks uzskaitīti kā attiecīgā gada vispārējās valdības izdevumi.  Lūdzam papildināt informatīvo ziņojumu ar augstākminēto informāciju. | **Ņemts vērā** | | Skat. precizēto informatīvā ziņojuma 5.sadaļas ievadtekstu. |
|  |  | | Lūdzam papildināt MK protokollēmuma projektu ar šādu punktu:  “2. Pieņemt zināšanai, ka jauna cietuma Liepājā būvniecības projekta provizoriskā ietekme uz vispārējās valdības budžeta bilanci atbilstoši Eiropas kontu sistēmai ir -140 000 *euro* 2019.gadā, -8 511 418 *euro* 2020.gadā, -60 000 766 *euro* 2021.gadā, -63 441 964 *euro* 2022.gadā un -9 853 980 *euro* 2023.gadā.” | **Ņemts vērā** | | Skat. precizēto MK sēdes protokollēmuma projektu |
|  | 2. Jautājumu par atļaujas došanu Tieslietu ministrijai uzņemties papildus valsts budžeta ilgtermiņa saistības Tieslietu ministrijas budžeta apakšprogrammā 04.02.00 "Ieslodzījuma vietu būvniecība" ilgtermiņa saistību pasākumam "Jauna cietuma būvniecība Liepājā" laikposmā no 2020. - 2023. gadam izskatīt likumprojekta "Par vidēja termiņa budžeta ietvaru 2020., 2021. un 2022.gadam" un likumprojekta "Par valsts budžetu 2020.gadam" sagatavošanas procesā. | | Lūdzam MK protokollēmuma projekta 2.punktu izteikt šādā redakcijā:  “3. Ņemot vērā šā protokollēmuma 2.punktā minēto fiskālo ietekmi, jautājumu par atļaujas došanu Tieslietu ministrijai uzņemties papildu valsts budžeta ilgtermiņa saistības Tieslietu ministrijas budžeta apakšprogrammā 04.02.00 "Ieslodzījuma vietu būvniecība" ilgtermiņa saistību pasākumam "Jauna cietuma būvniecība Liepājā" laikposmā no 2020. - 2023. gadam izskatīt likumprojekta "Par vidēja termiņa budžeta ietvaru 2020., 2021. un 2022.gadam" un likumprojekta "Par valsts budžetu 2020.gadam" sagatavošanas procesā.” | **Ņemts vērā** | | Skat. precizēto MK sēdes protokollēmuma projektu:  *"3. Ņemot vērā šā protokollēmuma 2.punktā minēto fiskālo ietekmi, jautājumu par atļaujas došanu Tieslietu ministrijai uzņemties papildu valsts budžeta ilgtermiņa saistības Tieslietu ministrijas budžeta* *apakšprogrammā 04.02.00 "Ieslodzījuma vietu būvniecība" ilgtermiņa saistību pasākumam "Jauna cietuma būvniecība Liepājā" laikposmā no 2020. - 2023. gadam izskatīt likumprojekta "Par vidēja termiņa budžeta ietvaru 2020., 2021. un 2022.gadam" un likumprojekta "Par valsts budžetu 2020.gadam" sagatavošanas procesā".* |
|  | 3. Uzdot Tieslietu ministrijai kopā ar Finanšu ministriju turpināt sarunas ar Eiropas Padomes Attīstības banku attiecībā uz iespēju aizņemties valsts budžetā trūkstošos līdzekļus jaunā Liepājas cietuma būvniecībai un būvuzraudzībai. Tieslietu ministram ziņot par sarunu rezultātiem 2019.gada 23.augusta Ministru kabineta sēdē. | | Lūdzam MK protokollēmuma projekta 3.punktu izteikt šādā redakcijā:  “4. Uzdot Tieslietu ministrijai kopā ar Finanšu ministriju turpināt sarunas ar Eiropas Padomes Attīstības banku attiecībā uz iespēju aizņemties finansējumu jaunā Liepājas cietuma būvniecībai un būvuzraudzībai. Tieslietu ministram ziņot par sarunu rezultātiem 2019.gada 23.augusta Ministru kabineta sēdē.” | **Ņemts vērā** | | Skat. precizēto MK sēdes protokollēmuma projektu: *"4. Uzdot Tieslietu ministrijai kopā ar Finanšu ministriju turpināt sarunas ar Eiropas Padomes Attīstības banku attiecībā uz iespēju aizņemties finansējumu jaunā Liepājas cietuma būvniecībai un būvuzraudzībai. Tieslietu ministram ziņot par sarunu rezultātiem 2019.gada 23.augusta Ministru kabineta sēdē."* |
|  | 4. Atļaut jauna Liepājas cietuma būvniecības nodrošināšanai izmantot no valsts akciju sabiedrības "Tiesu namu aģentūra" pamatkapitālā iepriekš ieguldītajiem līdzekļiem ieslodzījuma vietu infrastruktūras attīstībai 2019. gadā būvdarbu organizēšanai ne vairāk kā 140 000 euro. | | Vēršam uzmanību, ka Ministru kabinets, sagatavojot likumprojektu “Par valsts budžetu 2019.gadam”, ir pilnībā izlietojis atbilstoši nacionālā un Eiropas Savienības līmeņa fiskālo nosacījumu prasībām noteiktos pieejamos līdzekļus jeb “fiskālo telpu” valdības prioritāšu finansēšanai 2019.gadā. Tādējādi jautājumu par papildu vispārējās valdības izdevumu atbalstīšanu 2019.gadā Tieslietu ministrija var virzīt izskatīšanai Ministru kabinetā tikai kopā ar priekšlikumu par negatīvās ietekmes neitralizējošu/iem pasākumu/iem (t.i. pasākumus, kas paredzētu ieņēmumu palielinājumu vai izdevumu samazinājumu (ietaupījumu)). Ņemot vērā minēto, lūdzam precizēt Ministru kabineta protokollēmuma projektu, norādot negatīvās ietekmes neitralizējošu/s pasākumu/s, vai arī svītrot MK protokollēmuma projekta 4.punktu un izskatīt iespēju finansējumu izlietot 2020., 2021. un 2022.gadā. | **Ņemts vērā** | | Skat. precizētā MK sēdes protokollēmuma 5.punktu un precizētā informatīvā ziņojuma 5.2.sadaļu, kura papildināts ar šādu tekstu:  "*Kā negatīvās ietekmes neitralizējošu pasākumu Tieslietu ministrija virzīs Ministru kabinetā izskatīšanai rīkojuma* *projektu par finansējuma pārdali uz valsts budžeta programmu "Līdzekļi neparedzētiem gadījumiem" no Tieslietu ministrijas budžeta programmai 97.00.00 “Nozaru vadība un politikas plānošana” 2019.gadam atbalstītā prioritārā pasākuma “Justīcijas institūciju funkciju un procesu izvērtējums, t.sk.  izmeklēšanas institūta reformēšanas iespēju izpēte” (Ministru kabineta 08.02.2019. prot. Nr.6 1.§ 3.punkts) piešķirtā finansējuma 500 000 euro apmērā, kuru 2019.gadā netiek plānots apgūt."* |
|  |  | | Lūdzam papildināt informatīvo ziņojumu ar izvērtējumu par vispārējās valdības budžetam saimnieciski izdevīgāko risinājumu finansējuma piesaistīšanai, ņemot vērā iespējas izmantot dažādus finanšu resursu avotus, un sniedzot vismaz salīdzinājumu starp valsts budžeta finansējumu, aizņēmumu no Valsts kases un aizņēmumu no kredītiestādēm. | **Ņemts vērā** | | Skat. precizēto informatīvā ziņojuma 5.6.sadaļu, kas papildināta ar informāciju:  *"Papildus norādām, ka jautājums par iespējamu aizņēmumu jaunā Liepājas cietuma būvniecības finansēšanai kā iespējamu finanšu avotu tika iekļauts informatīvajā ziņojumā "Par Ministru kabineta 2017. gada 8. septembra sēdē (prot. Nr. 44 2. § 2. punkts) dotā uzdevuma izpildei nepieciešamo rīcību", ko Ministru kabinets izskatīja 2018. gada 6. februārī (prot. Nr. 7, 40. §). Šī informatīvā ziņojuma 2. un 5.pielikumā bija prognozētas Liepājas cietuma būvniecības plānotās izmaksas (EUR ar PVN), ja finansējuma avots būtu Aģentūras ņemts aizņēmums. Prognoze tika izstrādāta par pamatu ņemot Jaunā Liepājas cietuma pirmajā iepirkumā iesniegto pretendentu piedāvājumu cenas. Nav šaubu par to, ka vismazākās izmaksas jaunā Liepājas cietuma būvniecībai būs izmantojot tikai valsts budžeta līdzekļus. Tomēr, ņemot vērā katastrofālo situāciju ar ieslodzījuma vietu infrastruktūru, neatliekamo nepieciešamību pēc jauna cietuma būvniecības un starptautisko organizāciju spiedienu, valdībai jāizšķiras par risinājumu, kurš valstij ilgtermiņā un kopumā (ņemot vērā arī šajā ziņojumā norādītās sagaidāmās negatīvās sekas, ja notiek kavēšanās) ir visizdevīgākais, pat ja tas prasa nedaudz lielākus izdevumus."* |
| Atbildīgā amatpersona | |  | | |
|  | | (paraksts) | | |

Jevgenija Kučāne

Tieslietu ministrijas

Nozaru politikas departamenta direktore

67036138, fakss: 67210823

Jevgenija.Kucane@tm.gov.lv